text: Taget for spritkørsel og stjal alkometret
  14 februar 2011 kl. 13.15
  En 47-årig mand nåede i weekenden at blive taget for spritkøsel hele to gange. Bagefter forsøgte han at stjæle alkometret fra politiet.
  Fredag over middag blev den 47-årige fra Sorø taget for spritkørsel, da han kørte på E45 ved Hørning. Det skriver horsensfolkeblad.dk.
  Lidt senere på eftermiddagen blev han igen standset og noteret for at have for meget sprit i blodet. Det skete på Dandyvej i Vejle.
  Politiet kørte manden til Regionshospitalet i Horsens for at få taget en blodprøve, og da han gik fra skadestuen, så han sit snit til at stjæle alkometret fra patruljevognen, der holdt på rampen ved indgangen.
  Det så betjentene og løb manden op. Han fik derfor en sigtelse for tyveri oven i hatten.
  